Motî:fevrî - Wikipedia

# Motî:fevrî

### Èn årtike di Wikipedia.

fevrî [o.n.] deujhinme moes d' l' anêye, ki n' a k' 28 u 29 djoûs. rl a: anêye bizete, pitit moes. Eployaedje dins des fråzes: rl a: djanvî. >> Cwand l' bijhe roveye fevrî, ele ni roveye nén may: s' i n' a waire bijhî e moes d' fevrî, i rbijhe sol tård, e moes d' may. >> Si fevrî djouwe di s' dirî, måss trouve ses poteas plins: dijhêye po on moes d' fevrî k' i fwait froed, mins, al fén do moes, vla k' i rlegne, et ploure; les poteas seront rimplis å prumî d' måss. >> Cwand i fwait laid l' doze di fevrî (disfondowe pol rimaedje: fèvrîr), i fwait laid shijh samwinnes etires: sipot po-z anoncî l' tins. >> fevrî a onze beas djoûs: rilvêye meteyo. >> plouve e moes d' fevrî våt d' l' ansene; u: nive do moes d' fevrî våt fumî: pask' i n' djale nén, et k' i n' bijhe nén, et k' les dinrêyes d' ivier polèt crexhe, ricatcheyes dizo l' nive, u abuvrêye pal plouve. >> c' est dins l' moes d' fevrî ki les femes cåznut l' moens: pask' il est l' pus court ! >> fé des ouys come on marcå å moes d' fevrî: fé des grands mançants ouys, pask' å moes d' fevrî, les tchets vont a råwe, et les marcås s' batèt inte di zels. >> mete djanvî° so fevrî.

Disfondowes: fèvri, fèvrî, fèvrë, fèvier, fèviè; miersipepieuzmint al notûle ALW 3.109.

- Pus di racsegnes sol pårteye eciclopedeye: fevrî

Prin del pådje «http://wa.wikipedia.org../../../f/e/v/Mot%C3%AE%7Efevr%C3%AE.html»

##### Views

- Årtike
- Copene
- Modêye d' asteure

##### Cweri